Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Licenču un sertifikātu reģistra noteikumi”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki |  | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrija**  Projekts cita starpā izstrādāts pamatojoties uz Ieroču aprites likuma 27.panta sestās daļas 3.punktu, 72.panta desmito daļu un 73.panta devīto daļu. Likumprojekts “Ieroču aprites likums” izskatīts un atbalstīts 2018.gada 4.septembra Ministru kabineta sēdē, un ir iesniegts izskatīšanai Saeimā 1. Izvērtējot Saeimas mājas lapā pieejamo informāciju, konstatējams, ka minētais likumprojekts ir pieņemts 12.Saeimā 1.lasījumā. Ņemot vērā to, ka šobrīd nav informācijas par likumprojekta “Ieroču aprites likums” tālāku virzību Saeimā, nav iespējama projekta pilnvērtīga un kvalitatīva izvērtēšana līdz likumprojekta “Ieroču aprites likums” pieņemšanai Saeimā 2. lasījumā. Papildus norādām, ka minētais apstiprināts arī 2010.gada 12.marta Valsts iestāžu Juridisko dienestu vadītāju sanāksmes protokolā, kas cita starpā paredz ieteikumu iesniegt likumprojektā paredzētos Ministru kabineta noteikumu projektus izsludināšanai Valsts sekretāru sanāksmē, kad likumprojekts Saeimā izskatīts 2.lasījumā.  Ņemot vērā iepriekšminēto, Tieslietu ministrija aicina projekta tālāku virzību un saskaņošanu nodrošināt tikai tad, kad likumprojekts “Ieroču aprites likums” Saeimā tiks atbalstīts un pieņemts 2.lasījumā. | **Ņemts vērā** |  |
| 2. |  | **Tieslietu ministrija**  Ar projektu tiek paredzēts cita starpā apstrādāt fizisko personu datus. Vēršam Jūsu uzmanību, ka 2016.gada 27.aprīļa Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (turpmāk – Vispārīgā datu aizsardzības regula) 5.pants nosaka personu datu apstrādes principus, cita starpā paredzot, ka personas dati: tiek apstrādāti likumīgi, godprātīgi un datu subjektam pārredzamā veidā; tiek vākti leģitīmos nolūkos, ietver tikai to, kas nepieciešams to apstrādes nolūkos; tiek glabāti veidā, kas pieļauj datu subjektu identifikāciju, ne ilgāk kā nepieciešams nolūkiem, kādos attiecīgos personas datus apstrādā; tiek apstrādāti tādā veidā, lai tiktu nodrošināta atbilstoša personas datu drošība.  Vēršam uzmanību, ka projekta anotācijā netiek sniegts izvērsts skaidrojums par fizisko personu datu apjoma nepieciešamību, samērīgumu un glabāšanas ilguma (10 gadi) nepieciešamību. Ievērojot, ka viens no datu apstrādes pamatprincipiem ir veikt personas datu apstrādi tikai atbilstoši paredzētajam mērķim un tam nepieciešamajā apjomā, lūdzam minēto izvērtējumu un samērīgumu izvērsti aprakstīt projekta anotācijā vai attiecīgi precizēt projektā. | **Ņemts vērā** | Precizēta anotācija. |
| 3. |  | **Tieslietu ministrija**  Datu pārzinim ir jāveic tehniski un organizatoriski pasākumi, kas vajadzīgi, lai saistībā ar attiecīgo apstrādi nodrošinātu, ka tiek īstenotas Vispārīgās datu aizsardzības regulas prasības. Ievērojot minēto, lūdzam konkretizēt projekta anotācija plānotās veicamās datu aizsardzības prasības. | **Ņemts vērā** | Precizēta anotācija. |
| 4. | Izdoti saskaņā ar Apsardzes darbības likuma 5.panta otro daļu, Civilām vajadzībām paredzētu sprāgstvielu aprites likuma 10.panta sesto daļu un 26.panta otro daļu, Detektīvdarbības likuma 15.panta otro daļu, Ieroču aprites likuma 27.panta piekto daļu un sestās daļas 3.punktu, 28.panta ceturto daļu, 29.panta otro daļu, 72.panta desmito daļu un 73.panta astoto daļu, un Pirotehnisko izstrādājumu aprites likuma 6.panta sesto daļu un 19.panta astoto daļu | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Zem projekta nosaukuma esošajā norādē, uz kāda likuma pamata noteikumu projekts sagatavots, atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – noteikumi Nr.108) 97.un 98. punktā noteiktajam nepieciešams izslēgt Ieroču aprites likuma 27. panta piektās daļas, 28.panta ceturtās daļas un 29.panta otrās daļas norādi, jo minētās Ieroču aprites likuma normas neparedz pilnvarojumu Ministru kabinetam par noteikumu izdošanu, bet tieši piemērojamu institūciju kompetenci. Vienlaikus minēto nosacījumu dēļ Ieroču aprites likuma 73. panta norādē astoto daļu nepieciešams aizstāt ar devīto daļu. | **Ņemts vērā** | Izdoti saskaņā ar Apsardzes darbības likuma 5.panta otro daļu, Civilām vajadzībām paredzētu sprāgstvielu aprites likuma 10.panta sesto daļu un 26.panta otro daļu, Detektīvdarbības likuma 15.panta otro daļu, Ieroču aprites likuma 27.panta sestās daļas 3.punktu, 72.panta desmito daļu un 73.panta devīto daļu un Pirotehnisko izstrādājumu aprites likuma 6.panta sesto daļu un 19.panta astoto daļu |
| 5. | Noteikumi nosaka Licenču un sertifikātu reģistrā (turpmāk – reģistrs) reģistrējamo ziņu apjomu, šo ziņu iekļaušanas, izmantošanas, glabāšanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām. | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 1. punktu nepieciešams izteikt atbilstoši noteikumu Nr.108  100.2. apakšpunktā paredzētajam regulējumam – secīgi rakstīt likumā noteikto pilnvarojumu Ministru kabinetam. Ņemot vērā, ka projekts ir sagatavots atbilstoši piecos likumos noteiktajiem pilnvarojumiem, turklāt pilnvarojumi nosaka atšķirīgu kompetenci, piemēram, ārstniecības iestādēm, piedāvājam projekta 1.punktu veidot ar atbilstošiem apakšpunktiem, nodalot un precīzi norādot tajos visus dažādos likumu pilnvarojumus.  Vienlaikus piedāvājam izvērtēt nepieciešamību projektu veidot pārskatāmu, proti, atsevišķās Ministru kabineta noteikumu nodaļās nodalīt vienveidīgu regulējumu atbilstoši dažādos likumos noteiktajiem pilnvarojumiem – apsardzes darbība, detektīvdarbība, pirotehnikas aprite, utt. Papildus norādām, ka projekta pārskatāmību atvieglotu ziņu sniegšanas grupēšana atbilstoši nozarēm, jo nav saprotama loģiskā secība, kad apsardzes darbības jomā sniedzamās ziņas tiek paredzētas projekta 8.un 9.punktā par speciālo atļauju (licenci) apsardzes darbības veikšanai un iekšējās drošības dienestam, bet minētajā jomā paredzētās skaidras naudas pārrobežu pārvadājumu atļaujas (trešais veids) regulējums ir iekļauts projekta 21. punktā, vai arī ieroču komersanta un ieroču brokera regulējums ir nodalīts projekta 11. un 23. punktā. | **Panākta vienošanās**  Vienlaikus ir mainīta projekta struktūra atbilstoši projekta 1.punktam | 1. Noteikumi nosaka Licenču un sertifikātu reģistrā (turpmāk – reģistrs) reģistrējamo ziņu apjomu, šo ziņu iekļaušanas, izmantošanas, glabāšanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām. Reģistrā iekļauj ziņas par:  1.1. apsardzes darbības veikšanai izsniegtajām speciālajām atļaujām (licencēm), skaidras naudas pārrobežu pārvadājumu atļaujām, iekšējās drošības dienesta reģistrācijas apliecībām un apsardzes sertifikātiem, kā arī apsardzes komersantiem, iekšējās drošības dienestiem un to dalībniekiem, darbiniekiem un pārvaldes (pārstāvības) amatpersonām, kurām Apsardzes darbības likumā ir paredzēti ierobežojumi;  1.2. izsniegtajām speciālajām atļaujām (licencēm) komercdarbībai ar sprāgstvielām un spridzināšanas ietaisēm, licencēto komersantu vadītājiem un personām, kuras ieņem amatus komersantu pārvaldes institūcijās, kā arī komersanta darbiniekiem, uz kuriem attiecas Civilām vajadzībām paredzētu sprāgstvielu aprites likumā noteiktie ierobežojumi, spridzinātāja sertifikātiem un spridzināšanas darbu vadītāja sertifikātiem;  1.3. izsniegtajām speciālajām atļaujām (licencēm) un sertifikātiem detektīvdarbības veikšanai;  1.4. personu veselības stāvokļa atbilstību ieroču glabāšanai (nēsāšanai) un darbam ar ieročiem;  1.5. izsniegtajiem šaušanas instruktoru sertifikātiem;  1.6. licencēm ieroču komersantam, tā dalībniekiem, kā arī darbiniekiem, kuriem Ieroču aprites likumā ir paredzēti ierobežojumi;  1.7. personām, kuras nokārtojušas kvalifikācijas pārbaudījumu par ieroču un munīcijas aprites kārtību un prasmi rīkoties ar ieroci;  1.8. personām, kuras nokārtojušas praktisko eksāmenu šaušanā ar garstobra–vītņstobra medību šaujamieroci;  1.9. ieroču brokera licencēm personām, kas ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem Ieroču aprites likumā ir paredzēti ierobežojumi;  1.10. izsniegtajām speciālajām atļaujām (licencēm) komercdarbībai ar uguņošanas ierīcēm un skatuves pirotehniskajiem izstrādājumiem, individuālajiem komersantiem un personām, kuras ieņem amatus komersanta pārvaldes institūcijās, kā arī komersanta darbiniekiem, uz kuriem attiecas Pirotehnisko izstrādājumu aprites likumā noteiktie ierobežojumi, un pirotehniķu sertifikātiem. |
| 6. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 2. punktu par reģistrā iekļaujamajām ziņām nepieciešams svītrot, jo tas ir lieks. Vēršam uzmanību, ka projekta 1. punktā ir rakstāms regulējums atbilstoši likuma pilnvarojumam, kas daļēji iekļaus šobrīd 2.punktā paredzēto regulējumu. Savukārt konkrētas reģistrā iekļaujamās ziņas noteiktās jomās, kuras sniedz noteiktas institūcijas, piedāvājam noteikt turpmākajās projekta normās, atsevišķās nodaļās, kā norādīts šī atzinuma 2.iebildumā | **Panākta vienošanās**  Projekta 1. un 2.punkts ir apvienots, kā arī precizēta anotācija. | Skatīt projekta 1.punktu un precizēto anotāciju. |
| 7. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 4. – 7. punktā paredzēto regulējumu par institūciju pienākumiem ziņu iekļaušanā reģistrā piedāvājam izteikt kopā ar normām, kas paredz iekļaujamās ziņas, piemēram, ja projekta 19.punkts paredz informāciju par praktisko eksāmenu šaušanā ar garstobra–vītņstobra medību šaujamieroci, tad sekojošajā punktā varētu iekļaut regulējumu par Valsts meža dienesta kompetenci, vai arī visu regulējumu par institūciju pienākumiem iekļaut atsevišķā nodaļā pēc visu reģistram sniedzamo ziņu uzskaitījuma, pirms nodaļas par institūciju kompetenci ziņu izmantošanā. Vēršam uzmanību, ka normatīvais akts ir pārskatāmāks (vieglāk lasāms), ja iekšējās atsauces attiecas uz normām, kuras ir pirms normā izdarītās atsauces. | **Panākta vienošanās** |  |
| 8. | 10.3. apsardzes darbinieka vārds un uzvārds;  10.4. apsardzes darbinieka personas kods (ja ziņas par personu nav iekļautas Iedzīvotāju reģistrā, – personas dzimšanas datums);  10.5. apsardzes darbinieka valstiskā piederība un tās veids;  10.6. apsardzes darbinieka deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī; | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 10. punktā paredzēto regulējumu nepieciešams precizēt atbilstoši likuma pilnvarojumam, proti, ka ziņas tiek iekļautas par apsardzes sertifikātu. Tādējādi šajā punktā nav pamatoti izmantot vārdu savienojumu “apsardzes darbinieks”, jo saskaņā ar Apsardzes darbības likuma 1.panta 2.punktu apsardzes darbinieks ir persona ar apsardzes sertifikātu, kura veic apsardzes darbību (noslēgusi līgumu par apsardzi). Ievērojot minēto, piedāvājam projekta 10. punktā apsardzes sertifikāta turētājus identificēt kā “persona, kurai izsniegts apsardzes sertifikāts”, proti, precizēt projekta 10.3. – 10.5. apakšpunktu. | **Ņemts vērā** | 9.3. personas, kurai izsniegts apsardzes sertifikāts, vārds un uzvārds;  9.4. personas, kurai izsniegts apsardzes sertifikāts, personas kods (ja ziņas par personu nav iekļautas Iedzīvotāju reģistrā, – personas dzimšanas datums);  9.5. personas, kurai izsniegts apsardzes sertifikāts valstiskā piederība un tās veids;  9.6. personas, kurai izsniegts apsardzes sertifikāts deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī; |
| 9. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 10.6. apakšpunktā paredzēto regulējumu par apsardzes darbinieka deklarētās dzīvesvietas adreses vai norādītās dzīvesvietas adreses iekļaušanu reģistrā no projekta nepieciešams svītrot vai arī par šādu fiziskas personas datu apstrādes nepieciešamību un leģitīmo mērķi izvērstu skaidrojumu sniegt projekta anotācijā. Vēršam uzmanību, ka Apsardzes darbības likums neparedz šajā nozarē nodarbināto dzīvesvietas identificēšanas nepieciešamību, tādēļ to nebūtu pamatoti veikt ar projektā paredzētajiem Ministru kabineta noteikumiem. Vienlaikus minēto apsvērumu dēļ projektā nepieciešams svītrot 13.5.apakšpunktu par spridzinātāja vai spridzināšanas darbu vadītāja deklarētās dzīvesvietas adreses vai norādītās dzīvesvietas adreses iekļaušanu reģistrā, 15.6.apakšpunktu par pirotehniķa deklarētās dzīvesvietas adreses vai norādītās dzīvesvietas adreses iekļaušanu reģistrā, 17.6.apakšpunktu par detektīva deklarētās dzīvesvietas adreses vai norādītās dzīvesvietas adreses iekļaušanu reģistrā. Papildus norādām, ka leģitīms mērķis dzīvesvietas norādīšanai reģistrā ir atbilstoši Ieroču aprites likuma regulējumam par ierobežojumu saņemt atļauju, vai šaujamieroča glabāšanas vietām. | **Panākta vienošanās** | 9.6. personas, kurai izsniegts apsardzes sertifikāts deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;  12.5. spridzinātāja vai spridzināšanas darbu vadītāja deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;  14.6. deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;  22.6. pirotehniķa deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī; |
| 10. | 11.9. komersanta izgatavošanas telpas adrese;  11.10. komersanta dezaktivēšanas un pārveidošanas darbnīcas adrese;  11.11. komersanta veikala adrese;  11.12. komersanta remontdarbnīcas adrese; | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 11.9. – 11.12. apakšpunktā paredzēto regulējumu par komersantu nepieciešams redakcionāli precizēt, jo komersantus neizgatavo un neremontē. Komersantus dibina un reģistrē Komerclikumā noteiktajā procedūrā. Ievērojot minēto, normas nepieciešams precizēt atbilstoši to mērķim. Līdzīgi nepieciešams precizēt arī par projekta 14.8. – 14.9. apakšpunktā paredzēto regulējumu par komersantu. | **Ņemts vērā** | 17.9. izgatavošanas telpas adrese;  17.10. dezaktivēšanas un pārveidošanas darbnīcas adrese;  17.11. veikala adrese;  17.12. remontdarbnīcas adrese; |
| 11. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 22.7. apakšpunktu nepieciešams svītrot, jo Ieroču aprites likumā noteiktais regulējums un pilnvarojums neparedz šaušanas instruktora sertifikātu anulēšanas iemeslu norādīšanu reģistrā, proti, reģistrā iekļauj ziņas par izsniegtajiem sertifikātiem. Tādējādi ir pieļaujams, ka reģistrā tiek norādīts sertifikāta anulēšanas datums, lai konstatētu ieraksta spēkā neesamību, bet tā pamatojums reģistrā ir lieks. Sertifikāta izsniegšana un anulēšana, neatkarīgi no tā, ka to veic privātpersonas, ir administratīvais process, tādējādi nevar būt šaubas par tiesiskuma nodrošināšanu. Gadījumā, ja persona, kurai ir anulēts šaušanas instruktora sertifikāts, pretendēs uz šaujamieroča nēsāšanas atļauju, kompetentajai iestādei jāveic pilnīga faktu un dokumentu pārbaude un šādos gadījumos nebūtu pamatoti atsaukties uz reģistra ierakstiem, proti, šādam ierakstam nav leģitīms mērķis. | **Ņemts vērā** |  |
| 12. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 26.punktā paredzēto regulējumu par latviešu un latīņu alfabēta burtu izmantošanu nepieciešams papildus izvērtēt un piedāvājam no projekta izslēgt. Vēršam uzmanību, ka šāda norma ir tehniska un neatbilst likumos paredzētajam pilnvarojumam. Informācijas ievade dažādos reģistros, kas ir valsts informācijas sistēmu sastāvdaļa, būtu jāregulē ar Valsts informācijas sistēmu likuma un tam pakārtoto normatīvo aktu palīdzību. Mūsu ieskatā ir apšaubāmi, ka Bulgārijas vai Grieķijas (valstis, kuru rakstība ir atšķirīga) personas Eiropas Savienībā projektā paredzētajās jomās izmantos starptautiskajām prasībām neatbilstošus dokumentus. | **Panākta vienošanās** |  |
| 13. |  | **Tieslietu ministrijas izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **03.12.2019.**  Projekta 27.16. apakšpunkts paredz Aizsardzības ministrijas kompetenci piekļūt reģistrā iekļautajām ziņām un izmantot tās normatīvajos aktos noteikto funkciju veikšanai. Vēršam uzmanību, ka tas ir jauns regulējums. Ievērojot minēto, projekta anotācijā nepieciešams sniegt informāciju par Aizsardzības ministrijas kompetenci, piemēram, par Stratēģiskas nozīmes preču aprites likumā noteiktā regulējuma saistību ar nepieciešamību piekļuvei reģistra informācijai. Papildus norādām, ka Militārā policija ir Nacionālo bruņoto spēku struktūrvienība, tādēļ piedāvājam projektā izmantot tās pilnu nosaukumu. | **Ņemts vērā** | Precizēta anotācija |
| 14. |  | **Aizsardzības ministrija**  Lai veiktu Stratēģiskās nozīmes preču aprites likuma 5.panta ceturtās daļas 13.punktā noteikto pārbaudi, nepieciešams papildināt noteikumu projekta 28.punktu, nosakot, ka AM ir tiesīga izmantot Licenču un sertifikātu reģistrā iekļautās ziņas | **Ņemts vērā** | 26.16. Aizsardzības ministrija |
| 15. |  | **Vides aizsardzības un reģionālās attīstības ministrija**  Ņemot vērā noteikumu projekta 25.punktā noteikto, ka Licenču un sertifikātu reģistrā atbilstošie dati tiek iekļauti no Iedzīvotāju reģistra un Uzņēmumu reģistra, un noteikumu projekta anotācijas 1.sadaļas 2.punktā sniegto skaidrojumu par tiešsaistes risinājuma izstrādi, lūdzu attiecīgi papildināt noteikumu projekta anotācijas 1.sadaļas 3.punktu. Papildus lūdzu sniegt skaidrojumu, vai, izstrādājot minēto tiešsaistes risinājumu, būs nepieciešamas izmaiņas arī Iedzīvotāju reģistra un Uzņēmumu reģistra valsts informācijas sistēmās. | **Ņemts vērā**  Jauns tiešsaistes risinājums netiks veidots, tiks papildināts esošais risinājums ar iespēju ievadīt brokera atļaujas. | Precizēta anotācija |
| 16. |  | **Valsts kanceleja**  Anotācijas II sadaļas 2.punktā norādīts, ka ar tiesiskā regulējuma spēkā stāšanos, palielināsies administratīvais slogs, kā arī projekta tiesiskais regulējums mainīs pienākumus un veicamās darbības fiziskajām un juridiskajām personām. Taču šis pašas nodaļas 3.punktā norādīts, ka administratīvo izmaksu monetārs novērtējums projektu neskar. Lūdzam papildināt anotāciju ar administratīvo izmaksu monetāro novērtējumu, kā tas noteikts Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 25.punktā. | **Ņemts vērā** | Precizēta anotācija. |
| 17. |  | **Valsts kancelejas** **izteiktais iebildums**  **par precizēto projektu, kas tika nosūtīts**  **saskaņošanas dalībniekiem**  **21.11.2019.**  Salīdzinot 2019. gadā atsūtīto normatīvā akta projektu un anotāciju ar 2018. gadā valsts sekretāru sanāksmē izskatīšanai iesniegtajiem projektiem, ir konstatējamas atšķirības tekstā un noformējumā, taču Valsts kancelejas ieskatā atšķirības ir nebūtiskas. Savukārt 2019. gada 21. novembrī atkārtotai saskaņošanā atsūtītajā sākotnējās ietekmes novērtējuma ziņojumā (anotācija) ir norādīts, ka "Fiziskajām un juridiskajām personām administratīvais slogs nemainās."   Lūdzam papildināt Ministru kabineta noteikumu projekta "Licenču un sertifikātu reģistra noteikumi" sākotnējās ietekmes novērtējuma ziņojumu (anotāciju) ar informāciju, kas bija par pamatu secinājumam, ka administratīvais slogs nemainās, ja pirms gada bija norādīts, ka administratīvais slogs palielināsies. | **Ņemts vērā** | Precizēta anotācija |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aigars Ignatjevs

|  |
| --- |
| (par projektu atbildīgās amatpersonas vārds un uzvārds) |
| Integrētās sistēmas nodaļas vadītājs |
| (amats) |
| Tālr.: 67208531 |
| (tālruņa un faksa numurs) |
| Aigars.ignatjevs@ ic.iem.gov.lv |
| (e-pasta adrese) |